Gyldendal Norsk Forlag

Gyldendal Norsk Forlag er et norsk forlag. Det utgir et spekter av litteratur, både skjønnlitterært og faglitterært. Forlaget består av Gyldendal Undervisning, Gyldendal Litteratur, Gyldendal Akademisk, Rettsdata, Tiden og Kolon. 

Forlagets historie strekker seg tilbake til 1925, da det danske selskapet Gyldendal solgte den norskspråklige avdelingen sin til investorer fra Norge. Harald Grieg satt som direktør fra stiftelsen i 1925 og helt frem til 1970.

Gyldendal Norsk Forlag er en del av Gyldendal ASA.Org nr 812 206 222. Proff.no  om Gyldendal ASA Forlaget har siden 2015 blitt ledet av Arne Magnus.

Forlaget hadde i 2023 306 ansatte.

Historie
Gyldendal ble stiftet i 1925 etter at norske investorer samlet aksjekapital for å kjøpe norske forfatterrettigheter fra det danske forlaget Gyldendal i København. Denne hendelsen omtales ofte som «hjemkjøpet». Det nye forlaget ble oppkalt etter det danske forlaget, som siden 1860-tallet hadde vært det ledende forlaget i Danmark og Norge.Egil Tveterås og Harald L. Tveterås. Boken lever: norsk bokbransje etter 1900 (Den norske bokhandels historie; bind 4). Oslo, 1996. Side 38. Forlaget ble som et resultat av oppkjøpet og forhandlingene hetende Gyldendal Norsk Forlag i Norge mens man i Danmark fortsatte Gyldendal å være hetende Gyldendal. I ettertid har hjemkjøpet av de fire store blitt fremhevet som sentralt ved den norske etableringen. I 1924 var det like viktig å kjøpe tilbake samtidsforfattere som Knut Hamsun, Vilhelm Krag, Johan Bojer, Nils Kjær og Peter Egge mfl.  «Hjemkjøpet» ble forhandlet fra januar til desember 1924.

I 1975 dannet de Kunnskapsforlaget sammen med Aschehoug, for å utvikle og utgi Store norske leksikon som en videreføring av Aschehougs konversasjonsleksikon og Gyldendals konversasjonsleksikon.

Gyldendal overtok skolebokavdelingen i Fabritius forlag i 1982, Ad Notam i 1992 og Forlaget Yrkesopplæring i 1999. I 1999 overtok Gyldendal sammen med Aschehoug Universitetsforlaget. Ad Notam ble en stund drevet som datterselskapet Ad Notam Gyldendal; i 1999 ble Ad Notam og Gyldendals del av Universitetsforlaget slått sammen med Gyldendals avdeling for akademisk litteratur.Hvor ble det av Universitetsforlaget?; tidsskriftet.no, 30.6.2000 I 1991 ble Tiden Norsk Forlag et datterforetak av Gyldendal, der Gyldendal hadde 91 % av aksjene. 1. januar 2004 overtok Gyldendal alle aksjer og Tiden ble organisert som en avdeling i Gyldendal-konsernet. Tidens og Gyldendals barne- og ungdomsbokavdelinger ble slått sammen til Gyldendal Tiden ANS i 1996. 

Forlagets flyttet inn i nye lokaler bak den gamle fasaden på Sehesteds plass i november 2007. Nybygget er tegnet av Sverre Fehn og inneholder blant annet «Ibsenhallen», «Danskehuset» og «Hamsunsalen».

 Utgivelser 
Forlaget utga Den gule serie med oversatte romaner i årene 1929–59.

Forlaget utga serien Gyldendals gode guttebøker (GGG) 1936-1973, Gyldendals gode pikebøker (GGP) 1937-1973, Gyldendals gode barnebøker (GGB) 1938-1973; og samlet alle seriene som Gyldendals gode (GG) 1974-1982.

Forlaget har utgitt serien Kanon - antikkens litteratur på norsk siden 2014.

 Litteraturpriser 
Forlaget delte ut prisen Gyldendals legat fra 1934–95. Denne prisen er videreført fra 1996 som Gyldendalprisen.Om Gyldendalprisen på Gyldendals nettside  

Sult-prisen deles ut årlig fra 1998, til «til et yngre, eminent forfatterskap, uavhengig av hvilket forlag forfatteren er tilknyttet».

 Galleri 

Direktører
Harald Grieg (1925–1970)Gyldendals historie ; gyldendalasa.no
Tore Hamsun (1942–1944)
Brikt Jensen (1970–1979)
Andreas Skartveit (1979–1990)
Nils Kåre Jacobsen (1990–1995)
Geir Mork (1995–2000)

Gyldendal ASA
Geir Mork (1995–2000, konsernsjef i Gyldendal ASA ut 2015)
John Tørres Thuv (2016 - )Gyldendals historie ; gyldendalasa.no

Gyldendal Norsk Forlag
Unni Fjesme, 2000-2008
Fredrik Nissen, 2008-14
Arne Magnus, 2015-

 Referanser 

 Litteratur 
 Sigurd Evensmo: Gyldendal og Gyldendøler.. Gyldendal, 1974. ISBN 82-05-06449-0
 Nils Kåre Jacobsen: Bak kobberdøren : Gyldendal 1925-1975. Gyldendal, 1974. ISBN 82-05-06862-3
 Nils Kåre Jacobsen: En forlegger og hans hus : Harald Grieg og Gyldendal. Gyldendal, 2000, ISBN 82-05-27548-3

Eksterne lenker





Kategori:Forlag etablert i 1925